મારી વાત કરું તો સારી જગ્યા મેળવવા હું તો નવ વાગતાં પહેલાં જ પહોંચી ગયો. હું ગયો ત્યારે ત્યાં આશરે અઢી હજાર જેટલાં ચીઝનાં ચકતાં ગોઠવાઈ ગયાં હતાં. ચીઝના એક્સ્પર્ટ કોઈ કોઈ ચકતામાંથી ચીઝ ટેસ્ટ કરતા હતા. એમાંના એક અધિકારી સાથે વાત કરતાં ખબર પડી કે ચીઝ ખૂબ જ ઊંચી કક્ષાનાં અને મોંઘાં હોય છે. 13 કિલોનું એક વ્હીલ અથવા ચકતાની કિંમત આશરે 150 યુરો (આશરે રૂપિયા 12,000) થાય. સોદો ડન થાય એટલે લાઈનબંધ વાહનમાં ગોઠવાઈને એ ખરીદનારાને મોકલી આપવામાં આવે.